[[Fil:Normandie.svg|thumb|295px|Kort over Normandiet]]
[[Fil:Effigy of Rollo of Normandy, Notre-Dame de Rouen-8542.jpg|left|thumb|250x250px|[[Rollo]]s grav i katedralen i [[Rouen]], Seine-Maritime]]
Det er [[Normannere|”mændene fra Nord”]], som har givet '''Hertugdømmet Normandiet''' dets navn og historie. [[Vikingerne]] slog sig ned fra det [[9. århundrede]] i op til flere omgange, hvor de invaderede landet. I 841 sejlede vikingerne op ad [[Seinen]] og spredte gru og ulykke. De ødelagde klostrene [[Jumièges]] og [[Saint-Wandrille]], plyndrede [[Rouen]], hvorefter de slog sig ned højere oppe ad floden. I 876 slog vikingehøvdingen [[Rollo]] sig ned i området og etablerede sig i Rouen, der blev base for hans krigeriske ekspeditioner. [[Dudo]], en [[kannik]] fra [[St. Quentin]] i Norvestfrankring, oplyser i sin [[krønike]], at Rollo kom fra "Dacia", det vil sige Danmark, ligesom vikingerne betegnes "dacer" og "dani"<ref>Albrechtsen, s. 23</ref>.
 
[[Katedral]]en i [[Coutances]] blev ødelagt i år [[900]]. Frankernes konge, [[Karl den Enfoldige]], formåede ikke at slå Rollo tilbage og underskrev derfor [[Saint-Clair-sur-Epte-traktaten]] i [[911]], hvorved Rollo fik herredømmet over egnene omkring Rouen, [[Evreux]] og [[Lisieux]] og senere over [[Bayeux]], [[Sées]], [[Coutances]] og [[Avranches]]. Normandiet, landet med mændene fra nord, blev en realitet. Rollo og hærens andre høvdinge delte landet mellem sig som ligestillede fæller, men med tiden fik Rollo mere og mere forrangen i anseelse og magt. Han og hans efterkommere sad da som næsten uafhængige [[hertug]]er i Normandiet (se neden for), frankerkongen var deres [[lensherre]], men ejede i virkeligheden ingen videre myndighed over dem. Vikingernes indflydelse voksede og ses især tydeligt inden for efternavne, landsbynavne samt flere forskellige ord i dagligsproget. Straks ved freden [[912]] havde de taget dåben. Det varede heller ikke længe, før de tilegnede sig frankernes sprog, og med tiden glemte de deres eget<ref>Albrectsen, s. 29f</ref>. Længst holdt det danske sprog sig i Bayeux. I normanniske person- og stednavne kan de nordiske spor følges helt ned til nutiden.
Historie Tidligere_riger,_stater,_protektorater,_kolonier_og_lande